Slang (astrologie)

Die Slang (蛇, shé) is die sesde dier in die twaalfjaarlikse siklus van die Chinese astrologie, volgens die Chinese kalender. Dit hou ook verband met Oos-Asiatiese diereriem- en kalenderstelsels. Die Jaar van die Slang word verbind met die Aardse taksimbool 巳.Snake Horoscope Information  Besoek op 28 Augustus 2012.

 Beskrywing 
Volgens een legende is daar ’n rede vir die volgorde van die twaalf diere in die 12-jaarsiklus. Daarvolgens is ’n resies oor ’n groot rivier gehou en die volgorde van die diere in die siklus is die volgorde waarin hulle die resies voltooi het. In dié verhaal maak die Slang op daarvoor dat hy nie ’n vinnige swemmer is nie deur skelmpies op die Perd se hoef te ry. Toe die Perd op die punt was om die eindstreep oor te steek, het die Slang afgespring – dit het die Perd laat skrik en die Slang het hom geklop om die sesde plek. 

Dieselfde twaalf diere word gebruik om die siklus van ure in ’n dag te simboliseer – elk word verbind met ’n tydperk van twee uur. Die tydperk van die Slang is van 09:00 to 11:00 – die tyd wanneer die Son die Aarde verhit; dis wanneer slange uit hul gate kruip. Die "maand" van die Slang is 5 Mei tot 5 Junie.

Die Chinese tekens word ook die diereriem genoem omdat geglo word ’n mens se persoonlikheid word deur die dier beïnvloed wat oor jou geboortedatum heers. Net so word die jaar waaroor ’n spesifieke dier heers, daardeur gekenmerk. Die invloed is veral sterk by mense wat in die jaar van die spesifieke dier gebore is.

In Chinese simbologie word slange beskou as intelligent, maar met ’n neiging om ietwat gewetenloos te wees.Eberhard, sub "Snake (She)", p. 268.

 Jare en die Vyf Elemente 
Mense wat binne dié datums gebore is, is in die Jaar van die Slang gebore, met ook die volgende elementêre teken:
 Begindatum  Einddatum  Hemelse tak 10 Februarie 1929  29 Januarie 1930  Aardslang 27 Januarie 1941  14 Februarie 1942  Metaalslang 14 Februarie 1953  2 Februarie 1954  Waterslang 2 Februarie 1965  20 Januarie 1966  Houtslang 18 Februarie 1977  6 Februarie 1978  Vuurslang 6 Februarie 1989  26 Januarie 1990  Aardslang 24 Januarie 2001  11 Februarie 2002  Metaalslang 10 Februarie 2013  30 Januarie 2014  Waterslang 29 Januarie 2025  16 Februarie 2026  Houtslang 15 Februarie 2037  3 Februarie 2038  Vuurslang

Let wel dat ’n nuwe teken van die diereriem in Japan op 1 Januarie begin, terwyl dit in China begin volgens die tradisionele Chinese kalender: op die donkermaan wat tussen 21 Januarie en 20 Februarie val. Mense wat in Januarie of Februarie gebore is, kan dus in die twee lande onder verskillende tekens val.

 Slange en hul maats 
TekenBeste maatsGemiddelde maatsSlegte maats Slang  Slang, Haan, Os  Draak, Aap, Rot, Hond, Tier, Perd, Konyn, Bok  Vark

 Basiese astrologiese elemente 
Aardse tak van geboortejaar SiDie Vyf Elemente VuurJin/jang JinMaanmaand: VierdeGelukkige nommers 2, 8; vermy: 1, 6, 7Gelukkige blomme Orgidee, kaktusGelukkige kleure Rooi, geel, swart; vermy: wit, goud, bruinSeisoen: SomerNaaste Westerse teken Bul

 Sien ook 
Aardslang
Houtslang
Metaalslang
Vuurslang
Waterslang

 Verwysings 

 Bronne 
Eberhard, Wolfram (2003 [Duitse weergawe 1986]), A Dictionary of Chinese Symbols: Hidden Symbols in Chinese Life and Thought. Londen, New York: Routledge. 

 Eksterne skakels 

15px Hierdie artikel is vertaal uit die Engelse Wikipedia

Kategorie:Chinese astrologie